b'\n_START_ARTICLE_\nHolly Dignard\n_START_SECTION_\nUra\n_START_PARAGRAPH_\nDignard opiskeli aluksi musiikkia ennen kuin vaihtoi opiskelun n\xc3\xa4yttelemiseen. H\xc3\xa4n opiskeli teatteria Vancouverin elokuvakoulussa Dalhousien yliopistolla, josta h\xc3\xa4n valmistui vuonna 1999._NEWLINE_Valmistumisensa j\xc3\xa4lkeen Dignard aloitti n\xc3\xa4yttelemisen televisiosarjoissa Call of the Wild ja \xc3\x84\xc3\xa4rirajoilla. Seuraavana vuonna h\xc3\xa4n teki ensimm\xc3\xa4iset elokuvaroolinsa elokuvissa Seeking Winonas ja Voyage of the Unicorn. Sittemmin Dignard on esiintynyt vierailevissa rooleissa televisiosarjoissa ja elokuvissa sivurooleissa. H\xc3\xa4n on vieraillut muun muassa televisiosarjoissa T\xc3\xa4htiportti, Stargate: Atlantis, Taisteluplaneetta Galactica, Kyle XY, Eureka ja Supernatural. Dignardilla oli my\xc3\xb6s p\xc3\xa4\xc3\xa4rooli kanadalaisessa draamasarjassa Whistler. Elokuvissa h\xc3\xa4n on esiintynyt muun muassa Jack Colemanin t\xc3\xa4hditt\xc3\xa4m\xc3\xa4ss\xc3\xa4 Polar Stormissa, Steven Seagalin Kill Switchiss\xc3\xa4 ja Heather Locklearin He Loves Mess\xc3\xa4._NEWLINE_H\xc3\xa4n tekee my\xc3\xb6s vapaaehtoisty\xc3\xb6t\xc3\xa4 Ugandassa.'